T-SKJORTE: Denne T-skjorten fra Klanen skaper oppmerksomhet. Foto: KLANEN – GJENGITT MED TILLATELSE

Vedum ut mot VIF-Klanen: – Det er lov å bruke huet!

Vålerengas supportergruppe Klanen har gitt ut en T-skjorte som skaper reaksjoner.

Oppdatert 16. januar 2019

Artikkelen er over ett år gammel

Klanen har lagd T-skjorter med teksten «Redd ulven – skyt bønda». Det er i forbindelse med ulvedebatten som går for tiden.

Det er en betent konflikt og mange har demonstrert i saken.

Redaksjonelt samarbeid Dplay Se Eliteserien og OBOS-ligaen direkte på Dplay

les også Ulvemotstanderne utenfor Stortinget: – Nok er nok!

– Lov å bruke huet

«Redd ulven – skyt bønda» stammer fra et Klanen-banner fra Vålerengas bortekamp i cupen mot Elverum i 2014. Også da var det debatt om ulven i Norge.

Trygve Slagsvold Vedum, leder i Senterpartiet, rister på hodet av T-skjortene som nå er ute til salg.

«Det er lov å bruke huet! Jeg liker friske ytringer, men dette er over streken. I ordskiftet bør vi ikke spøke med å skyte andre!», skriver han på Facebook-siden sin.

OVER STREKEN: Trygve Slagsvold Vedum, leder i Senterpartiet, liker ikke Klanens T-skjorter. Her er han avbildet i forbindelse med ulvedebatt i Oslo sist uke. Foto: Hallgeir Vågenes

– Humor

Klanen tar ikke kritikken til seg.

– Dette er humor. De som ikke skjønner dette får bare være dypt krenket. Hvis man skal ta alt bokstavelig, vil man slite sterkt. Dette tar vi helt med ro, sier Lasse Lukacs, talsperson i Klanen, til VG.

les også Koteng fnyser av trenerforeningens frykt for RBK-seier

Klanen følger både Vålerenga Fotball og Vålerenga Hockey tett.

– Det er ikke noe politisk markering fra vår side. Det er bare humor. Så får folk velge om det er god humor eller ikke, sier Lukacs.

I mai brukte Vålerenga-fansen «ulovlig» pyroteknikk:

Publisert: 16.01.19 kl. 19:23 Oppdatert: 16.01.19 kl. 20:34

Eliteserien S V U T M P 1 Bodø/Glimt 17 15 2 0 62 – 19 43 47 2 Molde 17 11 1 5 45 – 20 25 34 3 Odd 17 10 1 6 30 – 24 6 31 4 Rosenborg 17 8 5 4 32 – 18 14 29 5 Vålerenga 17 8 5 4 27 – 23 4 29 VIS MER Champions League-kvalifisering

Champions League-kvalifisering Europaliga-kvalifisering

Europaliga-kvalifisering Nedrykkskvalifisering

Nedrykkskvalifisering Nedrykk